text: نئیدہلی15نومبر۔ڈپارٹمنٹ آف بایو ٹکنالوجی اور کینسر ریسرچ یو کے کے درمیان انڈیا  یوکے کینسر ریسرچ اقدامات پر آج نئی دہلی میں ایک مفاہمتی عرضداشت پر دستخط کئے گئے ۔واضح ہوکہ انڈیا  یوکے کینسر ریسرچ انی شیئٹو حکومت ہند کی سائنس وٹکنالوجی کی وزارت کے محکمہ بایو ٹکنالوجی اور کینسر ریسرچ یوکے(سی آر یو کے ) کا ایک پانچ سالہ مشترکہ دوفریقی تحقیقی پروگرام ہے ۔ اس پروگرام میں کینسر کے کفایتی علاج پر توجہ مرکو ز کی جائے گی۔سی آر یو کے اور ڈپارٹمنٹ آف بایو ٹکنالوجی انڈیا دونوں اس پانچ سالہ پائلیٹ پروگرام میں پانچ پانچ ملین پاؤنڈ کی سرمایہ کاری کریں گے ۔اس کے ساتھ ہی یہ دونوں فریق ممکنہ سرمایہ شراکتداروں سے بھی سرمایہ کاری کی درخواست کریں گے ۔